nibzard/narodne-novine-full-text-markdown huggingface dataset:
## Odluka o davanju suglasnosti na Odluku Županijske skupštine Splitsko-dalmatinske županije o izmjeni i dopuni Odluke o osnivanju Lučke uprave Splitsko-dalmatinske županije

### NN 101/2013 (2.8.2013.), Odluka o davanju suglasnosti na Odluku Županijske skupštine Splitsko-dalmatinske županije o izmjeni i dopuni Odluke o osnivanju Lučke uprave Splitsko-dalmatinske županije

101 02.08.2013 Odluka o davanju suglasnosti na Odluku Županijske skupštine Splitsko-dalmatinske županije o izmjeni i dopuni Odluke o osnivanju Lučke uprave Splitsko-dalmatinske županije

VLADA REPUBLIKE HRVATSKE

2278

Na temelju članka 31. stavka 2. Zakona o Vladi Republike Hrvatske (»Narodne novine«, broj 150/2011) i članka 74. stavka 1. Zakona o pomorskom dobru i morskim lukama (»Narodne novine«, br. 158/2003, 100/2004, 141/2006, 38/2009 i 123/2011), Vlada Republike Hrvatske je na sjednici održanoj 1. kolovoza 2013. godine donijela

ODLUKU

O DAVANJU SUGLASNOSTI NA ODLUKU ŽUPANIJSKE SKUPŠTINE SPLITSKO-

-DALMATINSKE ŽUPANIJE O IZMJENI I DOPUNI ODLUKE O OSNIVANJU LUČKE UPRAVE SPLITSKO-DALMATINSKE ŽUPANIJE

I.

Daje se suglasnost na Odluku o izmjeni i dopuni Odluke o osnivanju Lučke uprave Splitsko-dalmatinske županije, klase: 021-04/12-02/249, urbroja: 2181/1-01-12-01 i klase: 021-04/13-02/03, urbroja: 2181/1-01-13-1, koju je donijela Županijska skupština Splitsko-dalmatinske županije na sjednicama održanima 27. rujna 2012. godine i 28. veljače 2013. godine, a koja se odnosi na proširenje lučkog područja pod upravljanjem Lučke uprave Splitsko-dalmatinske županije.

II.

Ova Odluka stupa na snagu danom donošenja, a objavit će se u »Narodnim novinama«.

Klasa: 022-03/13-04/109

Urbroj: 50301-05/16-13-4

Zagreb, 1. kolovoza 2013.

Predsjednik

Zoran Milanović, v. r.

Odluka, NN 101/2013-2278
## Zaključak klasa: 022-03/13-07/211 urbroj: 50301-09/06-13-2 od 1. kolovoza 2013.

### NN 101/2013 (2.8.2013.), Zaključak klasa: 022-03/13-07/211 urbroj: 50301-09/06-13-2 od 1. kolovoza 2013.

VLADA REPUBLIKE HRVATSKE

2281

Na temelju članka 31. stavka 3. Zakona o Vladi Republike Hrvatske (»Narodne novine«, broj 150/2011), Vlada Republike Hrvatske je na sjednici održanoj 1. kolovoza 2013. godine donijela

ZAKLJUČAK

1. Ovlašćuje se Ministarstvo uprave da, temeljem članka 15. stavka 1. Zakona o trgovačkim društvima (»Narodne novine«, br. 111/93, 34/99, 121/99, 52/2000 – Odluka Ustavnog suda Republike Hrvatske, 118/2003, 107/2007, 146/2008, 137/2009, 152/2011 – pročišćeni tekst, 111/2012 i 68/2013), daje suglasnost za unošenje u tvrtku trgovačkog društva riječi »Hrvatska« te njenih izvedenica, kao i zastave i grba Republike Hrvatske, uključivši i njihovo oponašanje.

2. Ovlašćuje se Ministarstvo uprave da, temeljem članka 18. stavka 1. Zakona o ustanovama (»Narodne novine«, br. 76/93, 29/97, 47/99 i 35/2008), daje odobrenje za unošenje u naziv ustanove riječi »Hrvatska«, »Republika«, »država« i njihovih izvedenica, te grba i zastave Republike Hrvatske, uključivši i njihovo oponašanje.

3. Suglasnost iz točke 1. ovoga Zaključka, Ministarstvo uprave će dati trgovačkim društvima:

a) koja u obavljanju svojih djelatnosti promiču ostvarivanje gospodarskih, socijalnih i kulturnih interesa Republike Hrvatske i ne narušavaju njen ugled;

b) kojih su osnivači strane fizičke ili pravne osobe, čija je poslovna politika širenje gospodarske djelatnosti na područje Republike Hrvatske, a koje već i u drugim zemljama imaju osnovane tvrtke kćeri te u tvrtkama koriste naziv države u kojoj imaju sjedište.

4. Odobrenje iz točke 2. ovoga Zaključka odnosi se na ustanove koje će obavljati djelatnosti odgoja i obrazovanja, znanosti, kulture, informiranja, sporta, tjelesne kulture, tehničke kulture, skrbi o djeci, zdravstva, socijalne skrbi, skrbi o invalidima i druge djelatnosti sukladno Zakonu o ustanovama.

5. Danom donošenja ovoga Zaključka stavlja se izvan snage Zaključak, klase: 017-01/93-01/01, urbroja: 5030106-10-1, od 22. travnja 2010. godine.

6. Ovaj Zaključak objavit će se u »Narodnim novinama«.

Klasa: 022-03/13-07/211

Urbroj: 50301-09/06-13-2

Zagreb, 1. kolovoza 2013.

Predsjednik

Zoran Milanović, v. r.

Ostalo, NN 101/2013-2281
## Zaključak klasa: 022-03/13-07/206 urbroj: 50301-21/21-13-2 od 1. kolovoza 2013.

### NN 101/2013 (2.8.2013.), Zaključak klasa: 022-03/13-07/206 urbroj: 50301-21/21-13-2 od 1. kolovoza 2013.

VLADA REPUBLIKE HRVATSKE

2282

Na temelju članka 31. stavka 3. Zakona o Vladi Republike Hrvatske (»Narodne novine«, broj 150/2011), Vlada Republike Hrvatske je na sjednici održanoj 1. kolovoza 2013. godine donijela

ZAKLJUČAK

1. Prihvaća se prijedlog Ministarstva vanjskih i europskih poslova o prestanku članstva Republike Hrvatske u Radnoj zajednici Alpe-Jadran, s danom 31. prosinca 2013. godine.

2. Prima se na znanje interes Karlovačke, Koprivničko-križevačke, Krapinsko-zagorske, Međimurske i Varaždinske županije za članstvom u Radnoj zajednici Alpe-Jadran.

3. Zadužuje se Ministarstvo vanjskih i europskih poslova da diplomatskim putem izvijesti Plenarni skup Radne zajednice Alpe-Jadran o točkama 1. i 2. ovoga Zaključka.

4. Predlaže se Karlovačkoj, Koprivničko-križevačkoj, Krapinsko-zagorskoj, Međimurskoj i Varaždinskoj županiji da, po donošenju ovoga Zaključka, podnesu molbe za formalno učlanjenje u Radnu zajednicu Alpe-Jadran, kao nove članice.

5. Ovaj Zaključak objavit će se u »Narodnim novinama«.

Klasa: 022-03/13-07/206

Urbroj: 50301-21/21-13-2

Zagreb, 1. kolovoza 2013.

Predsjednik

Zoran Milanović, v. r.

Ostalo, NN 101/2013-2282
## Rješenje o imenovanju zamjenice ravnateljice Državnog zavoda za intelektualno vlasništvo

### NN 101/2013 (2.8.2013.), Rješenje o imenovanju zamjenice ravnateljice Državnog zavoda za intelektualno vlasništvo

VLADA REPUBLIKE HRVATSKE

2283

Na temelju članka 31. stavka 4. Zakona o Vladi Republike Hrvatske (»Narodne novine«, broj 150/2011), članka 52. stavka 3. Zakona o sustavu državne uprave (»Narodne novine«, br. 150/2011 i 12/2013) i članka 74.a stavka 1. Zakona o državnim službenicima (»Narodne novine«, br. 92/2005, 107/2007, 27/2008, 34/2011, 49/2011, 150/2011, 34/2012, 49/2012 – pročišćeni tekst, 37/2013 i 38/2013), Vlada Republike Hrvatske je na sjednici održanoj 25. srpnja 2013. godine donijela

RJEŠENJE

O IMENOVANJU ZAMJENICE RAVNATELJICE DRŽAVNOG ZAVODA ZA INTELEKTUALNO VLASNIŠTVO

Imenuje se dr. sc. ANA RAČKI MARINKOVIĆ zamjenicom ravnateljice Državnog zavoda za intelektualno vlasništvo, na razdoblje od četiri godine.

Klasa: 080-02/13-01/240

Urbroj: 5030115/1-13-02

Zagreb, 25. srpnja 2013.

Predsjednik

Zoran Milanović, v. r.

Rješenje, NN 101/2013-2283
## Rješenje o imenovanju zamjenika ravnateljice Središnje agencije za financiranje i ugovaranje programa i projekata Europske unije

### NN 101/2013 (2.8.2013.), Rješenje o imenovanju zamjenika ravnateljice Središnje agencije za financiranje i ugovaranje programa i projekata Europske unije

VLADA REPUBLIKE HRVATSKE

2284

Na temelju članka 31. stavka 4. Zakona o Vladi Republike Hrvatske (»Narodne novine«, broj 150/2011) i članka 8. stavka 7. Uredbe o osnivanju Središnje agencije za financiranje i ugovaranje programa i projekata Europske unije (»Narodne novine«, br. 90/2007, 114/2007, 29/2012 i 56/2013), Vlada Republike Hrvatske je na sjednici održanoj 25. srpnja 2013. godine donijela

RJEŠENJE

O IMENOVANJU ZAMJENIKA RAVNATELJICE SREDIŠNJE AGENCIJE ZA FINANCIRANJE I UGOVARANJE PROGRAMA I PROJEKATA EUROPSKE UNIJE

Imenuje se DOMAGOJ ŠIMUNOVIĆ zamjenikom ravnateljice Središnje agencije za financiranje i ugovaranje programa i projekata Europske unije.

Klasa: 080-02/13-01/245

Urbroj: 5030115/1-13-01

Zagreb, 25. srpnja 2013.

Predsjednik

Zoran Milanović, v. r.

Rješenje, NN 101/2013-2284
## Pravilnik o izmjeni Pravilnika o pravima, uvjetima i načinu ostvarivanja prava iz obveznog zdravstvenog osiguranja

### NN 101/2013 (2.8.2013.), Pravilnik o izmjeni Pravilnika o pravima, uvjetima i načinu ostvarivanja prava iz obveznog zdravstvenog osiguranja

HRVATSKI ZAVOD ZA ZDRAVSTVENO OSIGURANJE

2288

Na osnovi članka 103. stavka 1. točke 4. Zakona o obveznom zdravstvenom osiguranju (»Narodne novine« broj 80/13.) i članka 26. točke 1. i 12. Statuta Hrvatskog zavoda za zdravstveno osiguranje (»Narodne novine« broj: 18/09., 33/10., 8/11. i 18/13.), Upravno vijeće Hrvatskog zavoda za zdravstveno osiguranje na 39. sjednici održanoj 2. srpnja 2013. godine donijelo je

PRAVILNIK

O IZMJENI PRAVILNIKA O PRAVIMA, UVJETIMA I NAČINU OSTVARIVANJA PRAVA IZ OBVEZNOG ZDRAVSTVENOG OSIGURANJA

Članak 1.

U Pravilniku o pravima, uvjetima i načinu ostvarivanja prava iz obveznog zdravstvenog osiguranja (»Narodne novine« broj: 67/09., 116/09., 4/10., 13/10., 88/10., 131/10., 1/11., 16/11., 87/11., 137/11., 39/12., 69/12., 126/12., 38/13. i 77/13.) tiskanica izvješće o bolovanju iz članka 100. stavka 2. mijenja se i sastavni je dio ovog Pravilnika a u stavku 3. riječi: »i šifru završe dijagnoze« brišu se.

Stavak 4. briše se.

Članak 2.

Ovaj Pravilnik stupa na snagu dan nakon dana objave u »Narodnim novinama«.

Klasa: 025-04/13-01/234

Urbroj: 338-01-01-13-1

Zagreb, 2. srpnja 2013.

Predsjednik
Upravnog vijeća Hrvatskog zavoda
za zdravstveno osiguranje
prim. mr. sc. Marijan Cesarik, dr. med., v. r.

![](dodatni/428270.jpg)

101 02.08.2013 Pravilnik o izmjeni Pravilnika o pravima, uvjetima i načinu ostvarivanja prava iz obveznog zdravstvenog osiguranja

101 02.08.2013 Pravilnik o izmjeni Pravilnika o pravima, uvjetima i načinu ostvarivanja prava iz obveznog zdravstvenog osiguranja

Pravilnik, NN 101/2013-2288
## Odluka o iznosu tarifnih stavki za transport plina za energetski subjekt Plinacro d.o.o., Savska cesta 88A, Zagreb

### NN 102/2013 (7.8.2013.), Odluka o iznosu tarifnih stavki za transport plina za energetski subjekt Plinacro d.o.o., Savska cesta 88A, Zagreb

HRVATSKA ENERGETSKA REGULATORNA AGENCIJA

2293

Na temelju članka 11. stavka 1. točke 10. Zakona o regulaciji energetskih djelatnosti (»Narodne novine«, broj 120/12) i članka 29. Zakona o energiji (»Narodne novine«, broj 120/12), Hrvatska energetska regulatorna agencija je na sjednici Upravnog vijeća održanoj 31. srpnja 2013. donijela

ODLUKU

O IZNOSU TARIFNIH STAVKI ZA TRANSPORT PLINA ZA ENERGETSKI SUBJEKT PLINACRO d.o.o., SAVSKA CESTA 88A, ZAGREB

I.

Tarifne stavke prema Metodologiji utvrđivanja iznosa tarifnih stavki za transport plina, za energetski subjekt PLINACRO d.o.o., Savska cesta 88A, Zagreb, iznose kako slijedi:

|  |  |  |  |  |  |  |
| --- | --- | --- | --- | --- | --- | --- |
| Vrsta tarifnih stavki | Oznaka tarifne stavke | Naziv tarifne stavke | Tarifne stavke za godine regulacijskog razdoblja (bez PDV-a) | | | Mjerna jedinica |
| T 2014. | T+1 2015. | T+2 2016. |
| Tarifne stavke za ugovoreni stalni kapacitet na godišnjoj razini za ulaze u transportni sustav | TU,IN | Tarifna stavka za ulaz na interkonekciji | 3,3585 | 3,0183 | 2,7176 | kn/kWh/dan |
| TU,PR | Tarifna stavka za ulaz iz proizvodnje | 3,0227 | 2,7165 | 2,4458 | kn/kWh/dan |
| TU,SK | Tarifna stavka za ulaz iz sustava skladišta plina | 0,3359 | 0,3018 | 0,2718 | kn/kWh/dan |
| Tarifne stavke za ugovoreni stalni kapacitet na godišnjoj razini za izlaze iz transportnog sustava | TI,IN | Tarifna stavka za izlaz na interkonekciji | 5,9238 | 5,4749 | 5,0596 | kn/kWh/dan |
| TI,HR | Tarifna stavka za izlaz u Hrvatskoj | 0,8886 | 0,8212 | 0,7589 | kn/kWh/dan |
| TI,ZZ | Tarifna stavka za izlaz u zasebnoj zoni | – | – | – | kn/kWh/dan |
| Tarifna stavka za količinu plina na izlazima iz transportnog sustava | TK | Tarifna stavka za količinu plina | 0,0020 | 0,0019 | 0,0017 | kn/kWh |

II.

Danom stupanja na snagu ove Odluke prestaje važiti Odluka o visini tarifnih stavki za transport prirodnog plina za 2009. godinu (»Narodne novine«, broj 103/09).

III.

Ova Odluka objavit će se u »Narodnim novinama«, a stupa na snagu 1. siječnja 2014.

Klasa: 307-01/13-01/18

Urbroj: 371-01/13-04

Zagreb, 31. srpnja 2013.

Predsjednik Upravnog vijeća
Tomislav Jureković, dipl. ing., v. r.

102 07.08.2013 Odluka o iznosu tarifnih stavki za transport plina za energetski subjekt Plinacro d.o.o., Savska cesta 88A, Zagreb

102 07.08.2013 Odluka o iznosu tarifnih stavki za transport plina za energetski subjekt Plinacro d.o.o., Savska cesta 88A, Zagreb

102 07.08.2013 Odluka o iznosu tarifnih stavki za transport plina za energetski subjekt Plinacro d.o.o., Savska cesta 88A, Zagreb

Odluka, NN 102/2013-2293
## Odluka o iznosu tarifnih stavki u Tarifnom sustavu za usluge energetskih djelatnosti proizvodnje, distribucije i opskrbe toplinskom energijom za energetski subjekt Plin VTC d.o.o., F. Rusana 2, Virovitica, u Gradu Virovitici

### NN 102/2013 (7.8.2013.), Odluka o iznosu tarifnih stavki u Tarifnom sustavu za usluge energetskih djelatnosti proizvodnje, distribucije i opskrbe toplinskom energijom za energetski subjekt Plin VTC d.o.o., F. Rusana 2, Virovitica, u Gradu Virovitici

HRVATSKA ENERGETSKA REGULATORNA AGENCIJA

2294

Na temelju članka 11. stavka 1. točke 10. Zakona o regulaciji energetskih djelatnosti (»Narodne novine«, broj 120/12) i članka 29. Zakona o energiji (»Narodne novine«, broj 120/12), Hrvatska energetska regulatorna agencija je na sjednici Upravnog vijeća održanoj 31. srpnja 2013. donijela

ODLUKU

O IZNOSU TARIFNIH STAVKI U TARIFNOM SUSTAVU ZA USLUGE ENERGETSKIH DJELATNOSTI PROIZVODNJE, DISTRIBUCIJE I OPSKRBE TOPLINSKOM ENERGIJOM ZA ENERGETSKI SUBJEKT PLIN VTC d.o.o., F. RUSANA 2, VIROVITICA, U GRADU VIROVITICI

I.

Tarifne stavke u Tarifnom sustavu za usluge energetskih djelatnosti proizvodnje, distribucije i opskrbe toplinskom energijom za energetski subjekt PLIN VTC d.o.o., F. Rusana 2, Virovitica, u Gradu Virovitici, iznose kako slijedi:

|  |  |  |  |  |  |
| --- | --- | --- | --- | --- | --- |
| TARIFNE GRUPE (Tg)  (kategorija potrošnje) | TARIFNI MODELI (TM) | | TARIFNI ELEMENTI (Te) | | |
| Te1 Energija | Te2 Snaga | Te3 Naknada |
| [kn/kWh] | [kn/kW/mj] | [kn] |
| Tg2 – Industrija i poslovni potrošači na područnim toplanama (zasebnim kotlovnicama) | TM5 – zasebno mjerilo | Vrela/topla voda | 0,48 | 22,00 | 0 |
| TM6 – zajedničko mjerilo | Vrela/topla voda | 0,48 | 22,00 | 0 |
| Tg4 – Kućanstva na područnim toplanama (zasebnim kotlovnicama) | TM9 – zasebno mjerilo | | 0,43 | 22,00 | 0 |
| TM10 – zajedničko mjerilo | | 0,43 | 22,00 | 0 |

II.

Danom stupanja na snagu ove Odluke prestaje važiti Odluka o visini tarifnih stavki u Tarifnom sustavu za usluge energetskih djelatnosti proizvodnje, distribucije i opskrbe toplinskom energijom (»Narodne novine«, broj 154/08) u dijelu koji se odnosi na visinu tarifnih stavki u Gradu Virovitici.

III.

Ova Odluka objavit će se u »Narodnim novinama«, a stupa na snagu 1. rujna 2013.

Klasa: 307-01/13-01/09

Urbroj: 371-01/13-05

Zagreb, 31. srpnja 2013.

Predsjednik Upravnog vijeća

Tomislav Jureković, dipl. ing., v. r.

102 07.08.2013 Odluka o iznosu tarifnih stavki u Tarifnom sustavu za usluge energetskih djelatnosti proizvodnje, distribucije i opskrbe toplinskom energijom za energetski subjekt Plin VTC d.o.o., F. Rusana 2, Virovitica, u Gradu Virovitici

Odluka, NN 102/2013-2294
## Rješenje o razrješenju pomoćnika ministra pravosuđa

### NN 103/2013 (9.8.2013.), Rješenje o razrješenju pomoćnika ministra pravosuđa

VLADA REPUBLIKE HRVATSKE

2296

Na temelju članka 31. stavka 4. Zakona o Vladi Republike Hrvatske (»Narodne novine«, broj 150/2011) i članka 41. stavka 3. Zakona o sustavu državne uprave (»Narodne novine«, br. 150/2011 i 12/2013), Vlada Republike Hrvatske je na sjednici održanoj 1. kolovoza 2013. godine donijela

RJEŠENJE

O RAZRJEŠENJU POMOĆNIKA MINISTRA PRAVOSUĐA

Razrješuje se GORDAN MARKOTIĆ dužnosti pomoćnika ministra pravosuđa, s danom 30. kolovoza 2013. godine, na osobni zahtjev.

Klasa: 080-02/13-02/177

Urbroj: 5030115/1-13-02

Zagreb, 1. kolovoza 2013.

Predsjednik

Zoran Milanović, v. r.

Rješenje, NN 103/2013-2296
## Rješenje o razrješenju člana Upravnog odbora Zaklade "Hrvatska za djecu"

### NN 103/2013 (9.8.2013.), Rješenje o razrješenju člana Upravnog odbora Zaklade "Hrvatska za djecu"

VLADA REPUBLIKE HRVATSKE

2297

Na temelju članka 31. stavka 4. Zakona o Vladi Republike Hrvatske (»Narodne novine«, broj 150/2011) i članka 7. stavka 2. Zakona o Zakladi »Hrvatska za djecu« (»Narodne novine«, br. 129/2008 i 145/2010), Vlada Republike Hrvatske je na sjednici održanoj 1. kolovoza 2013. godine donijela

RJEŠENJE

O RAZRJEŠENJU ČLANA UPRAVNOG ODBORA ZAKLADE »HRVATSKA ZA DJECU«

Razrješuje se ŽARKO VUKOBRAT dužnosti člana Upravnog odbora Zaklade »Hrvatska za djecu«, na koju je imenovan na prijedlog ministrice nadležne za obitelj i za socijalnu skrb.

Klasa: 080-02/13-02/178

Urbroj: 5030115/1-13-02

Zagreb, 1. kolovoza 2013.

Predsjednik

Zoran Milanović, v. r.

Rješenje, NN 103/2013-2297
## Rješenje o imenovanju članice Upravnog odbora Zaklade "Hrvatska za djecu"

### NN 103/2013 (9.8.2013.), Rješenje o imenovanju članice Upravnog odbora Zaklade "Hrvatska za djecu"

VLADA REPUBLIKE HRVATSKE

2298

Na temelju članka 31. stavka 4. Zakona o Vladi Republike Hrvatske (»Narodne novine«, broj 150/2011) i članka 7. stavka 2. Zakona o Zakladi »Hrvatska za djecu« (»Narodne novine«, br. 129/2008 i 145/2010), Vlada Republike Hrvatske je na sjednici održanoj 1. kolovoza 2013. godine donijela

RJEŠENJE

O IMENOVANJU ČLANICE UPRAVNOG ODBORA ZAKLADE »HRVATSKA ZA DJECU«

Imenuje se DUBRAVKA MARUŠIĆ članicom Upravnog odbora Zaklade »Hrvatska za djecu«, na prijedlog ministrice nadležne za obitelj i za socijalnu skrb.

Klasa: 080-02/13-01/251

Urbroj: 5030115/1-13-02

Zagreb, 1. kolovoza 2013.

Predsjednik

Zoran Milanović, v. r.

Rješenje, NN 103/2013-2298
## Rješenje o razrješenju člana Upravnog vijeća Agencije za vodne putove

### NN 103/2013 (9.8.2013.), Rješenje o razrješenju člana Upravnog vijeća Agencije za vodne putove

VLADA REPUBLIKE HRVATSKE

2299

Na temelju članka 31. stavka 4. Zakona o Vladi Republike Hrvatske (»Narodne novine«, broj 150/2011) i članka 7. stavka 2. Uredbe o upravljanju i vođenju poslova Agencije za vodne putove (»Narodne novine«, broj 58/2008), Vlada Republike Hrvatske je na sjednici održanoj 1. kolovoza 2013. godine donijela

RJEŠENJE

O RAZRJEŠENJU ČLANA UPRAVNOG VIJEĆA AGENCIJE ZA VODNE PUTOVE

Razrješuje se mr. sc. ZORAN ĐUROKOVIĆ dužnosti člana Upravnog vijeća Agencije za vodne putove, na koju je imenovan kao predstavnik Hrvatskih voda.

Klasa: 080-02/13-02/157

Urbroj: 5030115/1-13-02

Zagreb, 1. kolovoza 2013.

Predsjednik

Zoran Milanović, v. r.

Rješenje, NN 103/2013-2299
## Rješenje o imenovanju člana Upravnog vijeća Agencije za vodne putove

### NN 103/2013 (9.8.2013.), Rješenje o imenovanju člana Upravnog vijeća Agencije za vodne putove

VLADA REPUBLIKE HRVATSKE

2300

Na temelju članka 31. stavka 4. Zakona o Vladi Republike Hrvatske (»Narodne novine«, broj 150/2011) i članka 7. stavka 2. Uredbe o upravljanju i vođenju poslova Agencije za vodne putove (»Narodne novine«, broj 58/2008), Vlada Republike Hrvatske je na sjednici održanoj 1. kolovoza 2013. godine donijela

RJEŠENJE

O IMENOVANJU ČLANA UPRAVNOG VIJEĆA AGENCIJE ZA VODNE PUTOVE

Imenuje se mr. sc. IVICA PLIŠIĆ članom Upravnog vijeća Agencije za vodne putove, kao predstavnik Hrvatskih voda.

Klasa: 080-02/13-01/209

Urbroj: 5030115/1-13-03

Zagreb, 1. kolovoza 2013.

Predsjednik

Zoran Milanović, v. r.

Rješenje, NN 103/2013-2300
## Rješenje o razrješenju člana Upravnog vijeća Agencije za lijekove i medicinske proizvode

### NN 103/2013 (9.8.2013.), Rješenje o razrješenju člana Upravnog vijeća Agencije za lijekove i medicinske proizvode

VLADA REPUBLIKE HRVATSKE

2301

Na temelju članka 31. stavka 4. Zakona o Vladi Republike Hrvatske (»Narodne novine«, broj 150/2011) i članka 217. alineje 1. Zakona o lijekovima (»Narodne novine«, broj 76/2013), Vlada Republike Hrvatske je na sjednici održanoj 1. kolovoza 2013. godine donijela

RJEŠENJE

O RAZRJEŠENJU ČLANA UPRAVNOG VIJEĆA AGENCIJE ZA LIJEKOVE I MEDICINSKE PROIZVODE

Razrješuje se prof. dr. sc. DARKO MODUN, dr. med., dužnosti člana Upravnog vijeća Agencije za lijekove i medicinske proizvode, na osobni zahtjev.

Klasa: 080-02/13-02/179

Urbroj: 5030115/1-13-02

Zagreb, 1. kolovoza 2013.

Predsjednik

Zoran Milanović, v. r.

Rješenje, NN 103/2013-2301
## Rješenje o imenovanju članice Upravnog vijeća Agencije za lijekove i medicinske proizvode

### NN 103/2013 (9.8.2013.), Rješenje o imenovanju članice Upravnog vijeća Agencije za lijekove i medicinske proizvode

VLADA REPUBLIKE HRVATSKE

2302

Na temelju članka 31. stavka 4. Zakona o Vladi Republike Hrvatske (»Narodne novine«, broj 150/2011) i članka 216. stavka 3. Zakona o lijekovima (»Narodne novine«, broj 76/2013), Vlada Republike Hrvatske je na sjednici održanoj 1. kolovoza 2013. godine donijela

RJEŠENJE

O IMENOVANJU ČLANICE UPRAVNOG VIJEĆA AGENCIJE ZA LIJEKOVE I MEDICINSKE PROIZVODE

Imenuje se MARTINA BOGUT članicom Upravnog vijeća Agencije za lijekove i medicinske proizvode.

Klasa: 080-02/13-01/252

Urbroj: 5030115/1-13-03

Zagreb, 1. kolovoza 2013.

Predsjednik

Zoran Milanović, v. r.

Rješenje, NN 103/2013-2302
## Rješenje o razrješenju predsjednika i članova Upravnog vijeća Hrvatskog zavoda za transfuzijsku medicinu

### NN 103/2013 (9.8.2013.), Rješenje o razrješenju predsjednika i članova Upravnog vijeća Hrvatskog zavoda za transfuzijsku medicinu

VLADA REPUBLIKE HRVATSKE

2303

Na temelju članka 31. stavka 4. Zakona o Vladi Republike Hrvatske (»Narodne novine«, broj 150/2011) i članka 57. stavka 4. Zakona o zdravstvenoj zaštiti (»Narodne novine«, br. 150/2008, 71/2010, 139/2010, 22/2011, 84/2011, 12/2012, 35/2012, 70/2012, 144/2012 i 82/2013), Vlada Republike Hrvatske je na sjednici održanoj 1. kolovoza 2013. godine donijela

RJEŠENJE

O RAZRJEŠENJU PREDSJEDNIKA I ČLANOVA UPRAVNOG VIJEĆA HRVATSKOG ZAVODA ZA TRANSFUZIJSKU MEDICINU

1. Razrješuje se RENATO MITTERMAYER, dr. med., dužnosti predsjednika Upravnog vijeća Hrvatskog zavoda za transfuzijsku medicinu, radi isteka mandata.

2. Razrješuju se dužnosti članovi Upravnog vijeća Hrvatskog zavoda za transfuzijsku medicinu, radi isteka mandata:

– prim. mr. sc. IVO KUJUNDŽIĆ, dr. med.

– mr. sc. PETAR GAĆINA, dr. med.

Klasa: 080-02/13-02/180

Urbroj: 5030115/1-13-02

Zagreb, 1. kolovoza 2013.

Predsjednik

Zoran Milanović, v. r.

Rješenje, NN 103/2013-2303
## Rješenje o imenovanju predsjednika i članica Upravnog vijeća Hrvatskog zavoda za transfuzijsku medicinu

### NN 103/2013 (9.8.2013.), Rješenje o imenovanju predsjednika i članica Upravnog vijeća Hrvatskog zavoda za transfuzijsku medicinu

VLADA REPUBLIKE HRVATSKE

2304

Na temelju članka 31. stavka 4. Zakona o Vladi Republike Hrvatske (»Narodne novine«, broj 150/2011) i članka 57. stavka 4. Zakona o zdravstvenoj zaštiti (»Narodne novine«, br. 150/2008, 71/2010, 139/2010, 22/2011, 84/2011, 12/2012, 35/2012, 70/2012, 144/2012 i 82/2013), Vlada Republike Hrvatske je na sjednici održanoj 1. kolovoza 2013. godine donijela

RJEŠENJE

O IMENOVANJU PREDSJEDNIKA I ČLANICA UPRAVNOG VIJEĆA HRVATSKOG ZAVODA ZA TRANSFUZIJSKU MEDICINU

1. Imenuje se mr. LUKA VONČINA, dr. med., predsjednikom Upravnog vijeća Hrvatskog zavoda za transfuzijsku medicinu.

2. Za članice Upravnog vijeća Hrvatskog zavoda za transfuzijsku medicinu, imenuju se:

– ANTOANETA BILIĆ

– BOŽICA ŠARIĆ.

Klasa: 080-02/13-01/253

Urbroj: 5030115/1-13-02

Zagreb, 1. kolovoza 2013.

Predsjednik

Zoran Milanović, v. r.

Rješenje, NN 103/2013-2304
## Rješenje o razrješenju predsjednika i članica Upravnog vijeća Hrvatskog zavoda za hitnu medicinu

### NN 103/2013 (9.8.2013.), Rješenje o razrješenju predsjednika i članica Upravnog vijeća Hrvatskog zavoda za hitnu medicinu

VLADA REPUBLIKE HRVATSKE

2305

Na temelju članka 31. stavka 4. Zakona o Vladi Republike Hrvatske (»Narodne novine«, broj 150/2011), članka 57. stavka 4. Zakona o zdravstvenoj zaštiti (»Narodne novine«, br. 150/2008, 71/2010, 139/2010, 22/2011, 84/2011, 12/2012, 35/2012, 70/2012, 144/2012 i 82/2013) i članka 8. stavka 4. Uredbe o osnivanju Hrvatskog zavoda za hitnu medicinu (»Narodne novine«, broj 28/2009), Vlada Republike Hrvatske je na sjednici održanoj 1. kolovoza 2013. godine donijela

RJEŠENJE

O RAZRJEŠENJU PREDSJEDNIKA I ČLANICA UPRAVNOG VIJEĆA HRVATSKOG ZAVODA ZA HITNU MEDICINU

1. Razrješuje se mr. sc. NEDJELJKO STRIKIĆ, dr. med., dužnosti predsjednika Upravnog vijeća Hrvatskog zavoda za hitnu medicinu, radi isteka mandata.

2. Razrješuju se dužnosti članice Upravnog vijeća Hrvatskog zavoda za hitnu medicinu, radi isteka mandata:

– VERONIKA LAUŠIN, dr. med.

– SANJA PREDAVEC, dr. med.

Klasa: 080-02/13-02/181

Urbroj: 5030115/1-13-02

Zagreb, 1. kolovoza 2013.

Predsjednik

Zoran Milanović, v. r.

Rješenje, NN 103/2013-2305
## Rješenje o imenovanju predsjednika i članova Upravnog vijeća Hrvatskog zavoda za hitnu medicinu

### NN 103/2013 (9.8.2013.), Rješenje o imenovanju predsjednika i članova Upravnog vijeća Hrvatskog zavoda za hitnu medicinu

VLADA REPUBLIKE HRVATSKE

2306

Na temelju članka 31. stavka 4. Zakona o Vladi Republike Hrvatske (»Narodne novine«, broj 150/2011), članka 57. stavka 4. Zakona o zdravstvenoj zaštiti (»Narodne novine«, br. 150/2008, 71/2010, 139/2010, 22/2011, 84/2011, 12/2012, 35/2012, 70/2012, 144/2012 i 82/2013) i članka 8. stavka 4. Uredbe o osnivanju Hrvatskog zavoda za hitnu medicinu (»Narodne novine«, broj 28/2009), Vlada Republike Hrvatske je na sjednici održanoj 1. kolovoza 2013. godine donijela

RJEŠENJE

O IMENOVANJU PREDSJEDNIKA I ČLANOVA UPRAVNOG VIJEĆA HRVATSKOG ZAVODA ZA HITNU MEDICINU

1. Imenuje se prim. dr. sc. DRAGUTIN IVANOVIĆ, dr. med., predsjednikom Upravnog vijeća Hrvatskog zavoda za hitnu medicinu.

2. Za članove Upravnog vijeća Hrvatskog zavoda za hitnu medicinu, imenuju se:

– DARIJA ŠIMIĆ

– BOJAN VIDOVIĆ.

Klasa: 080-02/13-01/254

Urbroj: 5030115/1-13-02

Zagreb, 1. kolovoza 2013.

Predsjednik

Zoran Milanović, v. r.

Rješenje, NN 103/2013-2306
## Rješenje o razrješenju sanacijskog upravitelja Kliničkog bolničkog centra Osijek

### NN 103/2013 (9.8.2013.), Rješenje o razrješenju sanacijskog upravitelja Kliničkog bolničkog centra Osijek

VLADA REPUBLIKE HRVATSKE

2307

Na temelju članka 31. stavka 4. Zakona o Vladi Republike Hrvatske (»Narodne novine«, broj 150/2011) i članka 4. stavka 3. podstavka 3. Zakona o sanaciji javnih ustanova (»Narodne novine«, broj 136/2012), a u vezi s točkom V. stavkom 1. Odluke o sanaciji Kliničkog bolničkog centra Osijek (»Narodne novine«, broj 35/2013), Vlada Republike Hrvatske je na sjednici održanoj 1. kolovoza 2013. godine donijela

RJEŠENJE

O RAZRJEŠENJU SANACIJSKOG UPRAVITELJA KLINIČKOG BOLNIČKOG CENTRA OSIJEK

Razrješuje se prof. dr. sc. JOZO KRISTEK, dr. med., dužnosti sanacijskog upravitelja Kliničkog bolničkog centra Osijek, na osobni zahtjev.

Klasa: 080-02/13-02/182

Urbroj: 5030115/1-13-02

Zagreb, 1. kolovoza 2013.

Predsjednik

Zoran Milanović, v. r.

Rješenje, NN 103/2013-2307
## Rješenje o imenovanju sanacijskog upravitelja Kliničkog bolničkog centra Osijek

### NN 103/2013 (9.8.2013.), Rješenje o imenovanju sanacijskog upravitelja Kliničkog bolničkog centra Osijek

VLADA REPUBLIKE HRVATSKE

2308

Na temelju članka 31. stavka 4. Zakona o Vladi Republike Hrvatske (»Narodne novine«, broj 150/2011) i članka 4. stavka 3. podstavka 3. Zakona o sanaciji javnih ustanova (»Narodne novine«, broj 136/2012), a u vezi s točkom V. stavkom 1. Odluke o sanaciji Kliničkog bolničkog centra Osijek (»Narodne novine«, broj 35/2013), Vlada Republike Hrvatske je na sjednici održanoj 1. kolovoza 2013. godine donijela

RJEŠENJE

O IMENOVANJU SANACIJSKOG UPRAVITELJA KLINIČKOG BOLNIČKOG CENTRA OSIJEK

Imenuje se dr. sc. SAŠA LAMZA sanacijskim upraviteljem Kliničkog bolničkog centra Osijek.

Klasa: 080-02/13-01/255

Urbroj: 5030115/1-13-02

Zagreb, 1. kolovoza 2013.

Predsjednik

Zoran Milanović, v. r.

Rješenje, NN 103/2013-2308
## Rješenje o razrješenju predstavnika Vlade Republike Hrvatske u Zajedničkom povjerenstvu za tumačenje Temeljnog kolektivnog ugovora za službenike i namještenike u javnim službama

### NN 103/2013 (9.8.2013.), Rješenje o razrješenju predstavnika Vlade Republike Hrvatske u Zajedničkom povjerenstvu za tumačenje Temeljnog kolektivnog ugovora za službenike i namještenike u javnim službama

VLADA REPUBLIKE HRVATSKE

2309

Na temelju članka 31. stavka 4. Zakona o Vladi Republike Hrvatske (»Narodne novine«, broj 150/2011) i članka 19. stavka 1. Temeljnog kolektivnog ugovora za službenike i namještenike u javnim službama (»Narodne novine«, broj 141/2012), Vlada Republike Hrvatske je na sjednici održanoj 1. kolovoza 2013. godine donijela

RJEŠENJE

O RAZRJEŠENJU PREDSTAVNIKA VLADE REPUBLIKE HRVATSKE U ZAJEDNIČKOM POVJERENSTVU ZA TUMAČENJE TEMELJNOG KOLEKTIVNOG UGOVORA ZA SLUŽBENIKE I NAMJEŠTENIKE U JAVNIM SLUŽBAMA

Razrješuje se MARKO KRIŠTOF dužnosti predstavnika Vlade Republike Hrvatske u Zajedničkom povjerenstvu za tumačenje Temeljnog kolektivnog ugovora za službenike i namještenike u javnim službama.

Klasa: 080-02/13-02/184

Urbroj: 5030115/1-13-02

Zagreb, 1. kolovoza 2013.

Predsjednik

Zoran Milanović, v. r.

Rješenje, NN 103/2013-2309
## Rješenje o imenovanju predstavnice Vlade Republike Hrvatske u Zajedničko povjerenstvo za tumačenje Temeljnog kolektivnog ugovora za službenike i namještenike u javnim službama

### NN 103/2013 (9.8.2013.), Rješenje o imenovanju predstavnice Vlade Republike Hrvatske u Zajedničko povjerenstvo za tumačenje Temeljnog kolektivnog ugovora za službenike i namještenike u javnim službama

VLADA REPUBLIKE HRVATSKE

2310

Na temelju članka 31. stavka 4. Zakona o Vladi Republike Hrvatske (»Narodne novine«, broj 150/2011) i članka 19. stavka 1. Temeljnog kolektivnog ugovora za službenike i namještenike u javnim službama (»Narodne novine«, broj 141/2012), Vlada Republike Hrvatske je na sjednici održanoj 1. kolovoza 2013. godine donijela

RJEŠENJE

O IMENOVANJU PREDSTAVNICE VLADE REPUBLIKE HRVATSKE U ZAJEDNIČKO POVJERENSTVO ZA TUMAČENJE TEMELJNOG KOLEKTIVNOG UGOVORA ZA SLUŽBENIKE I NAMJEŠTENIKE U JAVNIM SLUŽBAMA

Imenuje se TAJANA DRAKULIĆ predstavnicom Vlade Republike Hrvatske u Zajedničko povjerenstvo za tumačenje Temeljnog kolektivnog ugovora za službenike i namještenike u javnim službama.

Klasa: 080-02/13-01/257

Urbroj: 5030115/1-13-02

Zagreb, 1. kolovoza 2013.

Predsjednik

Zoran Milanović, v. r.

Rješenje, NN 103/2013-2310
## Rješenje o imenovanju članova Povjerenstva Vlade Republike Hrvatske za upravljanje strateškim trgovačkim društvima

### NN 103/2013 (9.8.2013.), Rješenje o imenovanju članova Povjerenstva Vlade Republike Hrvatske za upravljanje strateškim trgovačkim društvima

VLADA REPUBLIKE HRVATSKE

2311

Na temelju članka 31. stavka 4. Zakona o Vladi Republike Hrvatske (»Narodne novine«, broj 150/2011) i članka 45. stavka 1. Zakona o upravljanju i raspolaganju imovinom u vlasništvu Republike Hrvatske (»Narodne novine«, broj 94/2013), Vlada Republike Hrvatske je na sjednici održanoj 1. kolovoza 2013. godine donijela

RJEŠENJE

O IMENOVANJU ČLANOVA POVJERENSTVA VLADE REPUBLIKE HRVATSKE ZA UPRAVLJANJE STRATEŠKIM TRGOVAČKIM DRUŠTVIMA

Za članove Povjerenstva Vlade Republike Hrvatske za upravljanje strateškim trgovačkim društvima, imenuju se, po položaju:

– prof. dr. sc. BRANKO GRČIĆ, potpredsjednik Vlade Republike Hrvatske i ministar regionalnoga razvoja i fondova Europske unije

– SLAVKO LINIĆ, ministar financija

– IVAN VRDOLJAK, ministar gospodarstva

– dr. sc. SINIŠA HAJDAŠ DONČIĆ, ministar pomorstva, prometa i infrastrukture

– TIHOMIR JAKOVINA, ministar poljoprivrede

– GORDAN MARAS, ministar poduzetništva i obrta

– prof. dr. sc. MIRANDO MRSIĆ, dr. med., ministar rada i mirovinskoga sustava.

Klasa: 080-02/13-01/258

Urbroj: 5030115/1-13-02

Zagreb, 1. kolovoza 2013.

Predsjednik

Zoran Milanović, v. r.

Rješenje, NN 103/2013-2311
## Rješenje o imenovanju članova Povjerenstva za raspolaganje nekretninama u vlasništvu Republike Hrvatske

### NN 103/2013 (9.8.2013.), Rješenje o imenovanju članova Povjerenstva za raspolaganje nekretninama u vlasništvu Republike Hrvatske

VLADA REPUBLIKE HRVATSKE

2312

Na temelju članka 31. stavka 4. Zakona o Vladi Republike Hrvatske (»Narodne novine«, broj 150/2011) i članka 54. stavaka 2. i 3. Zakona o upravljanju i raspolaganju imovinom u vlasništvu Republike Hrvatske (»Narodne novine«, broj 94/2013), Vlada Republike Hrvatske je na sjednici održanoj 1. kolovoza 2013. godine donijela

RJEŠENJE

O IMENOVANJU ČLANOVA POVJERENSTVA ZA RASPOLAGANJE NEKRETNINAMA U VLASNIŠTVU REPUBLIKE HRVATSKE

Za članove Povjerenstva za raspolaganje nekretninama u vlasništvu Republike Hrvatske, imenuju se, po položaju:

– RANKO OSTOJIĆ, potpredsjednik Vlade Republike Hrvatske i ministar unutarnjih poslova

– ORSAT MILJENIĆ, ministar pravosuđa

– SLAVKO LINIĆ, ministar financija

– ANKA MRAK-TARITAŠ, ministrica graditeljstva i prostornoga uređenja

– TIHOMIR JAKOVINA, ministar poljoprivrede

– DARKO LORENCIN, ministar turizma

– ANTE KOTROMANOVIĆ, ministar obrane.

Klasa: 080-02/13-01/259

Urbroj: 5030115/1-13-02

Zagreb, 1. kolovoza 2013.

Predsjednik

Zoran Milanović, v. r.

Rješenje, NN 103/2013-2312
## Rješenje o imenovanju predsjednika i članova Upravnog vijeća Centra za restrukturiranje i prodaju

### NN 103/2013 (9.8.2013.), Rješenje o imenovanju predsjednika i članova Upravnog vijeća Centra za restrukturiranje i prodaju

VLADA REPUBLIKE HRVATSKE

2313

Na temelju članka 31. stavka 4. Zakona o Vladi Republike Hrvatske (»Narodne novine«, broj 150/2011) i članka 30. stavaka 1. i 2. Zakona o upravljanju i raspolaganju imovinom u vlasništvu Republike Hrvatske (»Narodne novine«, broj 94/2013), Vlada Republike Hrvatske je na sjednici održanoj 1. kolovoza 2013. godine donijela

RJEŠENJE

O IMENOVANJU PREDSJEDNIKA I ČLANOVA UPRAVNOG VIJEĆA CENTRA ZA RESTRUKTURIRANJE I PRODAJU

1. Imenuje se MLADEN PEJNOVIĆ, predstojnik Državnog ureda za upravljanje državnom imovinom, predsjednikom Upravnog vijeća Centra za restrukturiranje i prodaju, po položaju.

2. Za članove Upravnog vijeća Centra za restrukturiranje i prodaju, imenuju se, po položaju:

– ALEN LEVERIĆ, zamjenik ministra gospodarstva

– mr. sc. BORIS LALOVAC, zamjenik ministra financija

– RATOMIR IVIČIĆ, zamjenik ministra turizma

– ZDENKO ANTEŠIĆ, zamjenik ministra pomorstva, prometa i infrastrukture

– SNJEŽANA ŠPANJOL, zamjenica ministra poljoprivrede

– VESNA NAĐ, zamjenica ministra branitelja.

Klasa: 080-02/13-01/260

Urbroj: 5030115/1-13-02

Zagreb, 1. kolovoza 2013.

Predsjednik

Zoran Milanović, v. r.

Rješenje, NN 103/2013-2313
## Rješenje o opozivu predstavnika i zamjenice predstavnika Vlade Republike Hrvatske u Gospodarsko-so­cijalnom vijeću

### NN 103/2013 (9.8.2013.), Rješenje o opozivu predstavnika i zamjenice predstavnika Vlade Republike Hrvatske u Gospodarsko-so­cijalnom vijeću

VLADA REPUBLIKE HRVATSKE

2314

Na temelju članka 31. stavka 4. Zakona o Vladi Republike Hrvatske (»Narodne novine«, broj 150/2011) i članka 6. Sporazuma o osnivanju Gospodarsko-socijalnog vijeća (»Narodne novine«, broj 89/2013), Vlada Republike Hrvatske je na sjednici održanoj 1. kolovoza 2013. godine donijela

RJEŠENJE

O OPOZIVU PREDSTAVNIKA I ZAMJENICE PREDSTAVNIKA VLADE REPUBLIKE HRVATSKE U GOSPODARSKO-SOCIJALNOM VIJEĆU

1. Opoziva se ORSAT MILJENIĆ dužnosti predstavnika Vlade Republike Hrvatske u Gospodarsko-socijalnom vijeću.

2. Opoziva se SANDRA ARTUKOVIĆ KUNŠT dužnosti zamjenice predstavnika Vlade Republike Hrvatske u Gospodarsko-socijalnom vijeću.

Klasa: 080-02/13-02/186

Urbroj: 5030115/1-13-02

Zagreb, 1. kolovoza 2013.

Predsjednik

Zoran Milanović, v. r.

Rješenje, NN 103/2013-2314
## Rješenje o imenovanju predstavnika i zamjenika predstavnika Vlade Republike Hrvatske u Gospodarsko-socijalno vijeće

### NN 103/2013 (9.8.2013.), Rješenje o imenovanju predstavnika i zamjenika predstavnika Vlade Republike Hrvatske u Gospodarsko-socijalno vijeće

VLADA REPUBLIKE HRVATSKE

2315

Na temelju članka 31. stavka 4. Zakona o Vladi Republike Hrvatske (»Narodne novine«, broj 150/2011) i članka 6. Sporazuma o osnivanju Gospodarsko-socijalnog vijeća (»Narodne novine«, broj 89/2013), Vlada Republike Hrvatske je na sjednici održanoj 1. kolovoza 2013. godine donijela

RJEŠENJE

O IMENOVANJU PREDSTAVNIKA I ZAMJENIKA PREDSTAVNIKA VLADE REPUBLIKE HRVATSKE U GOSPODARSKO-SOCIJALNO VIJEĆE

1. Imenuje se prof. dr. sc. BRANKO GRČIĆ predstavnikom Vlade Republike Hrvatske u Gospodarsko-socijalno vijeće.

2. Imenuje se dr. sc. JAKŠA PULJIZ zamjenikom predstavnika Vlade Republike Hrvatske u Gospodarsko-socijalno vijeće.

Klasa: 080-02/13-02/262

Urbroj: 5030115/1-13-02

Zagreb, 1. kolovoza 2013.

Predsjednik

Zoran Milanović, v. r.

Rješenje, NN 103/2013-2315
## Rješenje o razrješenju predsjednice i članova Vijeća Nacionalne infrastrukture prostornih podataka

### NN 103/2013 (9.8.2013.), Rješenje o razrješenju predsjednice i članova Vijeća Nacionalne infrastrukture prostornih podataka

VLADA REPUBLIKE HRVATSKE

2316

Na temelju članka 31. stavka 4. Zakona o Vladi Republike Hrvatske (»Narodne novine«, broj 150/2011), a u vezi sa člankom 35. Zakona o Nacionalnoj infrastrukturi prostornih podataka (»Narodne novine«, broj 56/2013), Vlada Republike Hrvatske je na sjednici održanoj 1. kolovoza 2013. godine donijela

RJEŠENJE

O RAZRJEŠENJU PREDSJEDNICE I ČLANOVA VIJEĆA NACIONALNE INFRASTRUKTURE PROSTORNIH PODATAKA

1. Razrješuje se ANKA MRAK-TARITAŠ, predstavnica ministarstva nadležnog za poslove prostornog uređenja, dužnosti predsjednice Vijeća Nacionalne infrastrukture prostornih podataka.

2. Razrješuju se dužnosti članovi Vijeća Nacionalne infrastrukture prostornih podataka:

– HRVOJE DOKOZA, predstavnik ministarstva nadležnog za poslove zaštite okoliša

– mr. sc. LEDA LEPRI, predstavnica tijela državne uprave nadležnog za poslove e-vlade

– VIKTOR KOPRIVNJAK, predstavnik ministarstva nadležnog za obranu

– dr. sc. VANJA BILIĆ, predstavnik ministarstva nadležnog za zemljišne knjige

– mr. sc. OLIVER KUMRIĆ, predstavnik ministarstva nadležnog za promet i veze

– prof. dr. sc. VESNA GANTNER, predstavnica ministarstva nadležnog za poljoprivredu, šumarstvo i vodno gospodarstvo

– MIRKO MORIĆ, predstavnik ministarstva nadležnog za znanost i obrazovanje

– MARIJA TUSUN, predstavnica ministarstva nadležnog za zaštitu kulturne i prirodne baštine

– dr. sc. KRISTINA ČELIĆ, predstavnica ministarstva nadležnog za gospodarstvo

– dr. sc. DANKO MARKOVINOVIĆ, predstavnik tijela državne uprave nadležnog za poslove državne izmjere i katastra nekretnina

– ŽAKLINA ČIZMOVIĆ, predstavnica tijela državne uprave nadležnog za statističke poslove

– doc. dr. sc. ZVONKO GRŽETIĆ, predstavnik Hrvatskoga hidrografskog instituta

– ROBERT PAJ, predstavnik zajednice gospodarstva geodezije i geoinformatike

– TANJA PUŠELJ OSTROŠKI, predstavnica zajednice gospodarstva informatičke tehnologije

– DAMIR DELAČ, predstavnik Hrvatske komore arhitekata i inženjera u graditeljstvu.

Klasa: 080-02/13-02/185

Urbroj: 5030115/1-13-02

Zagreb, 1. kolovoza 2013.

Predsjednik

Zoran Milanović, v. r.

Rješenje, NN 103/2013-2316
## Rješenje o imenovanju predsjednice i članova Vijeća Nacionalne infrastrukture prostornih podataka

### NN 103/2013 (9.8.2013.), Rješenje o imenovanju predsjednice i članova Vijeća Nacionalne infrastrukture prostornih podataka

VLADA REPUBLIKE HRVATSKE

2317

Na temelju članka 31. stavka 4. Zakona o Vladi Republike Hrvatske (»Narodne novine«, broj 150/2011) i članka 27. stavaka 1. i 2. Zakona o Nacionalnoj infrastrukturi prostornih podataka (»Narodne novine«, broj 56/2013), Vlada Republike Hrvatske je na sjednici održanoj 1. kolovoza 2013. godine donijela

RJEŠENJE

O IMENOVANJU PREDSJEDNICE I ČLANOVA VIJEĆA NACIONALNE INFRASTRUKTURE PROSTORNIH PODATAKA

1. Imenuje se ANKA MRAK-TARITAŠ, predstavnica središnjeg tijela državne uprave nadležnog za poslove graditeljstva i prostornoga uređenja, predsjednicom Vijeća Nacionalne infrastrukture prostornih podataka.

2. Za članove Vijeća Nacionalne infrastrukture prostornih podataka, imenuju se:

– prof. dr. sc. ŽELJKO HEĆIMOVIĆ, predstavnik Nacionalne kontaktne točke

– HRVOJE DOKOZA, predstavnik središnjeg tijela državne uprave nadležnog za poslove zaštite okoliša i prirode

– mr. sc. LEDA LEPRI, predstavnica središnjeg tijela državne uprave nadležnog za poslove e-Hrvatske

– VIKTOR KOPRIVNJAK, predstavnik središnjeg tijela državne uprave nadležnog za obranu

– dr. sc. MARKO LONČAREVIĆ, predstavnik središnjeg tijela državne uprave nadležnog za promet, prometnu infrastrukturu i elektroničke komunikacije

– prof. dr. sc. VESNA GANTNER, predstavnica središnjeg tijela državne uprave nadležnog za poljoprivredu, šumarstvo i vodno gospodarstvo

– MILJENKA KUHAR, predstavnica središnjeg tijela državne uprave nadležnog za znanost i obrazovanje

– SANJA ŠABAN, predstavnica središnjeg tijela državne uprave nadležnog za zaštitu kulturne baštine

– GORAN BASARAC, predstavnik središnjeg tijela državne uprave nadležnog za gospodarstvo

– dr. sc. DANKO MARKOVINOVIĆ, predstavnik središnjeg tijela državne uprave nadležnog za poslove državne izmjere i katastra nekretnina

– ŽAKLINA ČIZMOVIĆ, predstavnica središnjeg tijela državne uprave nadležnog za poslove službene statistike

– LUKŠA ČIČOVAČKI, predstavnik tijela državne uprave nadležnog za sigurnost plovidbe

– doc. dr. sc. ZVONKO GRŽETIĆ, predstavnik javne ustanove nadležne za obavljanje hidrografske djelatnosti

– DAMIR DELAČ, predstavnik zajednice gospodarstva geodezije i geoinformatike

– TANJA PUŠELJ OSTROŠKI, predstavnica zajednice gospodarstva informatičke tehnologije

– ROBERT PAJ, predstavnik strukovne udruge ovlaštenih inženjera geodezije.

Klasa: 080-02/13-01/261

Urbroj: 5030115/1-13-02

Zagreb, 1. kolovoza 2013.

Predsjednik

Zoran Milanović, v. r.

Rješenje, NN 103/2013-2317
## Pravilnik o uvjetima i načinu ostvarivanja prava na kolektivno osiguranje od posljedica nesretnog slučaja

### NN 103/2013 (9.8.2013.), Pravilnik o uvjetima i načinu ostvarivanja prava na kolektivno osiguranje od posljedica nesretnog slučaja

MINISTARSTVO OBRANE

2319

Na temelju članka 126. stavka 2. Zakona o službi u Oružanim snagama Republike Hrvatske (»Narodne novine«, br. 73/13) donosim

PRAVILNIK

O UVJETIMA I NAČINU OSTVARIVANJA PRAVA NA KOLEKTIVNO OSIGURANJE OD POSLJEDICA NESRETNOG SLUČAJA

Članak 1.

Ovim Pravilnikom uređuju se uvjeti i način ostvarivanja prava na kolektivno osiguranje djelatnih vojnih osoba od posljedica nesretnog slučaja na teret državnog proračuna Republike Hrvatske.

Članak 2.

Djelatne vojne osobe kolektivno se osiguravaju od posljedica nesretnog slučaja za vrijeme službe.

Članak 3.

Nesretnim slučajem u smislu odredbi ovoga Pravilnika smatra se svaki iznenadni i od volje osiguranika neovisan događaj koji djelujući uglavnom izvana i naglo na tijelo osiguranika ima za posljedicu njegovu smrt, potpuni ili djelomični invaliditet, privremenu nesposobnost za rad ili narušavanje zdravlja koje zahtijeva liječničku pomoć.

Članak 4.

Kolektivno osiguranje djelatnih vojnih osoba od posljedica nesretnog slučaja ugovara se za:

– slučaj smrti zbog nezgode

– slučaj trajnog invaliditeta zbog nezgode

– slučaj dnevne naknade za boravak u bolnici zbog liječenja kao posljedice nesretnog slučaja (dnevna naknada za liječenje u bolnici).

Članak 5.

Djelatna vojna osoba ostvaruje pravo na kolektivno osiguranje od posljedica nesretnog slučaja od dana prijma u djelatnu vojnu službu do dana prestanka djelatne vojne službe.

Članak 6.

Postupak prijave nesretnog slučaja i ostvarivanja prava na isplatu osiguranog iznosa provodi se u skladu s pravilima osiguravatelja.

Članak 7.

(1) Prijava nastanka i okolnosti nesretnog slučaja podnosi se Upravi za ljudske resurse putem ustrojstvene jedinice u koju je djelatna vojna osoba raspoređena.

(2) Točnost podataka o osiguraniku u ime Ministarstva obrane –ugovaratelja ovjerava Uprava za ljudske resurse.

Članak 8.

(1) Sudionici u operacijama potpore miru, operacijama odgovora na krize, humanitarnim operacijama i drugim aktivnostima u inozemstvu osiguravaju se u skladu s posebnim pravilnikom kojim se propisuju obveze ustrojstvenih jedinica u pripremi za sudjelovanje u operacijama odnosno drugim aktivnostima u inozemstvu te druga prava i obveze sudionika za vrijeme sudjelovanja u operaciji i po povratku u Republiku Hrvatsku.

(2) Pirotehničari u Oružanim snagama Republike Hrvatske osiguravaju se u skladu sa Zakonom o humanitarnom razminiranju.

Članak 9.

Danom stupanja na snagu ovoga Pravilnika prestaje važiti Pravilnik o uvjetima i načinu ostvarivanja prava djelatnih vojnih osoba, službenika i namještenika na kolektivno osiguranje od posljedica nesretnog slučaja za vrijeme obavljanja službe (»Narodne novine«, br. 134/07 i 103/08).

Članak 10.

Ovaj Pravilnik stupa na snagu osmoga dana od dana objave u »Narodnim novinama«.

Klasa: 023-03/13-04/18

Urbroj: 512-01-13-3

Zagreb, 29. srpnja 2013.

Ministar

Ante Kotromanović, v. r.

Pravilnik, NN 103/2013-2319
## Pravilnik o postupku ostvarivanja prava i iznosu troškova pogreba

### NN 103/2013 (9.8.2013.), Pravilnik o postupku ostvarivanja prava i iznosu troškova pogreba

MINISTARSTVO OBRANE

2320

Na temelju članka 127. stavka 3. Zakona o službi u Oružanim snagama Republike Hrvatske (»Narodne novine«, br. 73/13) donosim

PRAVILNIK

O POSTUPKU OSTVARIVANJA PRAVA I IZNOSU TROŠKOVA POGREBA

Članak 1.

Ovim Pravilnikom uređuje se postupak ostvarivanja prava i iznos troškova pogreba za djelatnu vojnu osobu koja pogine ili umre.

Članak 2.

(1) Pod troškovima pogreba iz članka 1. ovoga Pravilnika podrazumijevaju se:

– troškovi lijesa i prijevoza posmrtnih ostataka do mjesta pogreba

– putni troškovi za dva pratitelja

– troškovi grobnog mjesta ako ga obitelj nema

– troškovi kremiranja

– ostali troškovi.

(2) Djelatnu vojnu osobu koja pogine ili umre pokopat će se u mjestu koje odredi obitelj.

Članak 3.

Troškovi pogreba iz članka 2. ovoga Pravilnika mogu iznositi najviše do 15.000,00 kuna.

Članak 4.

(1) Pravo na povrat troškova pogreba u skladu s odredbama ovoga Pravilnika ostvaruje obitelj pokojnika ili druga fizička ili pravna osoba koja je podmirila troškove pogreba iz članka 2. stavka 1. ovoga Pravilnika.

(2) Osobe iz stavka 1. ovoga članka zahtjev za povrat troškova pogreba dostavljaju Upravi za ljudske resurse putem ustrojstvene jedinice u koju je djelatna vojna osoba bila raspoređena.

Članak 5.

Uz zahtjev za povrat troškova pogreba potrebno je priložiti:

– preslik smrtnog lista

– originalne plaćene račune ili ovjerene kopije iz kojih su vidljivi podaci o podmiritelju računa

– OIB i preslik kartice tekućeg računa osobe koja je podmirila troškove.

Članak 6.

(1) Uprava za ljudske resurse obrađuje zahtjev za povrat troškova pogreba.

(2) Ako je zaprimljeni zahtjev neosnovan, vratit će se podnositelju zahtjeva uz obrazloženje.

(3) Ako je zaprimljeni zahtjev neispravan ili nepotpun, vratit će se podnositelju zahtjeva na ispravak ili dopunu s navodima o utvrđenoj nepravilnosti.

(4) Uprava za informacijske sustave, financije i proračun vrši isplatu uplaćenih troškova pogreba na temelju naloga za plaćanje Uprave za ljudske resurse.

Članak 7.

Ovaj Pravilnik stupa na snagu osmoga dana od dana objave u »Narodnim novinama«.

Klasa: 023-03/13-04/18

Urbroj: 512-01-13-2

Zagreb, 29. srpnja 2013.

Ministar

Ante Kotromanović, v. r.

Pravilnik, NN 103/2013-2320
## Pravilnik o izmjeni Pravilnika o pravima, uvjetima i načinu ostvarivanju prava iz obveznog zdravstvenog osiguranja

### NN 103/2013 (9.8.2013.), Pravilnik o izmjeni Pravilnika o pravima, uvjetima i načinu ostvarivanju prava iz obveznog zdravstvenog osiguranja

HRVATSKI ZAVOD ZA ZDRAVSTVENO OSIGURANJE

2323

Na osnovi članka 103. stavak 1. točke 4. Zakona o obveznom zdravstvenom osiguranju (»Narodne novine« broj 80/13.) i članka 26. točka 8. Statuta Hrvatskog zavoda za zdravstveno osiguranje (»Narodne novine« broj 18/09., 33/10., 8/11. i 18/13.) Upravno vijeće Hrvatskog zavoda za zdravstveno osiguranje na 41. sjednici održanoj 24. srpnja 2013. godine donijelo je

PRAVILNIK

O IZMJENI PRAVILNIKA O PRAVIMA, UVJETIMA I NAČINU OSTVARIVANJA PRAVA IZ OBVEZNOG ZDRAVSTVENOG OSIGURANJA

Članak 1.

U Pravilniku o pravima, uvjetima i načinu ostvarivanja prava iz obveznog zdravstvenog osiguranja (»Narodne novine« broj 67/09., 116/09., 4/10., 13/10., 88/10., 1/11., 16711., 87/11., 137/11., 39/12., 69/12., 126/12., 38/13. i 77/13.) u članku 16. stavku 3. iza riječi: »Europske unije« briše se zarez i riječi: »državama članicama Europskog gospodarskog prostora i Švicarskoj«.

Članak 2.

Tiskanica uputnice iz članka 50. stavka 1. mijenja se i sastavni je dio ovog Pravilnika.

Članak 3.

Ovaj Pravilnik stupa na snagu dan nakon objave u »Narodnim novinama«.

Klasa: 025-04/13-01/240

Urbroj: 338-01-01-13-1

Zagreb, 24. srpnja 2013.

Predsjednik

Upravnog vijeća Hrvatskog zavoda za zdravstveno osiguranje

prim. mr. sc. Marijan Cesarik, dr. med., v. r.

![](dodatni/428265.jpg)

103 09.08.2013 Pravilnik o izmjeni Pravilnika o pravima, uvjetima i načinu ostvarivanju prava iz obveznog zdravstvenog osiguranja

Pravilnik, NN 103/2013-2323